PATVIRTINTA

Šalčininkų r. Butrimonių Anos Krepštul gimnazijos direktorės

2017 m. rugpjūčio 9 d. įsakymu Nr. V3-110

**ŠALČININKŲ R. BUTRIMONIŲ ANOS KREPŠTUL GIMNAZIJA**

**(KODAS 191416326 )**

# LOGOPEDO PAREIGYBĖS APRAŠYMAS

# I. PAREIGYBĖ

1. Šalčininkų r. Butrimonių Anos Krepštul gimnazijos logopedasyra priskiriamas specialistų grupei.
2. Pareigybės lygis: logopedas priskiriamas A arba B lygio pareigybei.
3. Pareigybės paskirtis: įvertinti ir padėti spręsti mokinio kalbos ir kitų komunikacijos sutrikimų problemas bendradarbiaujant su mokinio tėvas (globėjais) ir mokytojais.
4. Pavaldumas: logopedas pavaldus direktoriaus pavaduotojui ugdymui.
5. Logopedo, dirbančio Šalčininkų r. Butrimonių Anos Krepštul gimnazijoje, (toliau – Gimnazija) pareigybės aprašymas reglamentuoja logopedo veiklą.
6. Logopedas dirba vadovaudamiesi Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, kitais specialųjį ugdymą reglamentuojančiais teisės aktais, Gimnazijos nuostatais, Gimnazijos darbo tvarkos taisyklėmis ir pareiginiais nuostatais.

**II. KVALIFIKACINIAI REIKALAVIMAI**

7. Kvalifikaciniai reikalavimai logopedui:

 7.1. aukštasis universitetinis išsilavinimas ir logopedo profesinė kvalifikacija;

 7.2. gebėjimas įvertinti kalbos raidos ypatumus, kalbos ir kitus komunikacijos sutrikimus, mokinių specialiuosius poreikius;

 7.3. mokinių, turinčių kalbos sutrikimų, specialiosios pedagoginės pagalbos teikimo metodų išmanymas, gebėjimas juos taikyti šalinant šių mokinių kalbos sutrikimus;

 7.4. gebėjimas bendrauti ir bendradarbiauti su mokiniais, turinčiais kalbos sutrikimų, ir bendradarbiauti su mokytojais, kitais asmenimis, tiesiogiai dalyvaujančiais ugdymo procese, mokinių tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais;

 7.5. išmanymas Bendrųjų, priešmokyklinio ugdymo, specialiųjų programų Bendrųjų ugdymo planų.

**III. FUNKCIJOS IR ATSAKOMYBĖ**

8. Logopedo funkcijos:

8.1. įvertina mokinių kalbos raidos ypatumus, nustato kalbos ir kitus komunikacijos sutrikimus, specialiuosius ugdymosi poreikius Gimnazijoje ar, esant žymiai ribotam mokinio mobilumui dėl ligos ar patologinės būklės, mokinio namuose;

 8.2. siūlo skirti specialiąją pedagoginę pagalbą, mokiniams turintiems kalbos ir kitų komunikacijos sutrikimų: sąrašą mokinių, kuriems numato teikti specialiąją pedagoginę (logopedo) pagalbą suderina su Gimnaziją aptarnaujančia pedagogine psichologine tarnyba ir teikia tvirtinti Gimnazijos vadovui, o jam šį sąrašą patvirtinus, pateikia Gimnazijos specialiojo ugdymo komisijai;

 8.3. bendradarbiaudami su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, Gimnaziją aptarnaujančios pedagoginės psichologinės tarnybos specialistais, numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius mokinių poreikius bei galimybes, ir juos taiko;

 8.4. sudaro individualiąsias, pogrupines ir grupines specialiųjų poreikių mokinio/mokinių kalbos ugdymo programas, jas taiko, rengia savo veiklos ataskaitą;

8.5. šalina specialiųjų poreikių mokinių kalbos ir kitus komunikacijos sutrikimus;

8.6. padeda mokytojams pritaikyti mokiniams, kuriems paskirta specialioji pedagoginė pagalba, mokomąją medžiagą ir mokymo priemones;

8.7. konsultuoja mokytojus, specialiųjų poreikių mokinių tėvus (globėjus, rūpintojus) ir kitus asmenis, tiesiogiai dalyvaujančius ugdymo procese specialiosios pedagoginės pagalbos mokiniams teikimo klausimais;

8.8. rengia ir naudoja specialiosios pedagoginės (logopedinės) pagalbos teikimo procese specialiąsias mokymo priemones, skirtas specialiųjų poreikių mokinių kalbos ir kitų komunikacijos sutrikimų lavinimui;

8.9. tvarko ir pildo savo darbo dokumentus;

8.10. dalyvauja mokyklos specialiojo ugdymo komisijos veikloje;

8.11. taiko savo darbe logopedijos naujoves;

8.12. šviečia Gimnazijos bendruomenę aktualiais kalbos raidos, kalbos neišlavėjimo ar sutrikimų prevencijos ir jų šalinimo, specialiosios pedagoginės pagalbos teikimo klausimais, formuoja mokyklos bendruomenės ir visuomenės teigiamą požiūrį į specialiųjų poreikių mokinius;

8.13. padeda mokytojams rengti mokinių, kuriems paskirta specialioji pedagoginė pagalba, ugdymo programas.

 9. Logopedas atsako:

9.1. už kokybišką savo funkcijų vykdymą, korektišką gautų duomenų panaudojimą, turimos informacijos konfidencialumą ir specialiųjų poreikių mokinių saugumą, sveikatą ir gyvybę savo darbo metu;

9.2. už emociškai saugios mokymo(si) aplinkos gimnazijoje puoselėjimą, reagavimą į smurtą ir patyčias pagal gimnazijos nustatytą tvarką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė:

Direktorės direktorė Teresa Savel

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_